title: Gazel
article: غزل 
  
  شاعر مشهور هر سكلى عارف حكمت بك افندى طرفندن هدیه بیورلمشدر  
  
  وصلته واسطه شوق دل چالاك يتر 
  مشعل راه هوس آه شرر ناك يتر 
  
  فيض تأثيرى بتون درد ایله در درمانك
   زهر غم عارف ايسه ك زخمكه ترياك يتر 
  
  بر كمالك وار ايسه معترف نقصان اول!
   درك عجز ایله هر عاقله ادراك يتر 
  
  ظل موهوم عدمدر بو سواد امکان
   سير ماهيت دهره نظر باك يتر 
  
  ظاهری ثروته قانع اولور اهل دنیا 
  او اخسايه مكركيم خس وخاشاك يتر 
  
  تنكدر ساحة عالم جولان فكره
   صانه تفتيش كماله كره خاك يتر 
   
  دامن حق طوتان اهل وفايه (حكمت )
   در که یادشه کشور اولاك يتر